**Tiszavasvári Város Önkormányzata**

**Képviselő-testülete**

**73/2021. (IX. 30.) Kt. számú**

**határozata**

**„A gyermekeink védelmében informatikai rendszerhez kapcsolódó eszközbeszerzés támogatása 2021” pályázat benyújtásáról**

Tiszavasvári Város Önkormányzatának Képviselő-testülete az Emberi Erőforrások Minisztériuma felkérésére a Nemzeti Szociálpolitikai Intézet a gyermekeink védelmében informatikai rendszerhez kapcsolódó eszközbeszerzést támogató program keretében meghirdetett nyílt pályázatáról szóló előterjesztést megtárgyalta és az alábbi határozatot hozta:

1. Dönt arról, hogy az **Emberi Erőforrások Minisztériuma** (továbbiakban: **EMMI**) felkérésére a **Nemzeti Szociálpolitikai Intézet** (továbbiakban: **NSZI**) által meghirdetett *„A gyermekeink védelmében informatikai rendszerhez kapcsolódó eszközbeszerzés támogatása 2021”* című GYVRE2021 kódszámú pályázati felhívásra, Tiszavasvári Város Önkormányzata pályázatot nyújt be az alábbiak szerint:

A Kornisné Liptay Elza Szociális és Gyermekjóléti Központ által működtetett Család- és gyermekjóléti Szolgálat, Család- és gyermekjóléti Központ feladatait ellátó, működtetéséhez szükséges alábbi tételek beszerzése:

* 10 db számítógép vásárlása – asztali számítógép és komponensei (billentyűzet, egér)
* 8 db Windows 10 Home operációs rendszer

 összesen bruttó 999.975 Ft áron.

Az igényelhető és elnyerhető minimális támogatási összeg 100 000 Ft, maximum 1 000 000 Ft, mely 100,00 % támogatási intenzitású, vissza nem térítendő támogatás. Az önkormányzat saját erőt nem biztosít.

1. Tudomásul veszi az NSZI által közzétett „Pályázati felhívás és útmutató az „A gyermekeink védelmében informatikai rendszerhez kapcsolódó eszközbeszerzés támogatása 2021” megnevezésű, az előterjesztés mellékletét képező dokumentumban meghatározott feltételeket és a pályázót a pályázat benyújtása esetén terhelő kötelezettségeket.

**Határidő:** 1., 2. pont azonnal **Felelős:** Szőke Zoltán polgármester

1. Felhatalmazza a polgármestert az Önkormányzat nevében a pályázat benyújtására és a pályázati kiírásban előírt nyilatkozatok, továbbá a pályázattal összefüggésben szükséges további nyilatkozatok megtételére.

**Határidő:** 2021. október 01. **Felelős:** Szőke Zoltán polgármester

 **Szőke Zoltán dr. Kórik Zsuzsanna**

 **polgármester jegyző**